b'\n_START_ARTICLE_\nBlack metal\n_START_SECTION_\nIdeologija\n_START_PARAGRAPH_\nIdeologijo \xc5\xbeanra je za\xc4\x8dela razvijati angle\xc5\xa1ka skupina Venom, ki so za\xc4\x8deli uvajati besedila s satanisti\xc4\x8dno vsebino, kar je vidno po naslovih pesmi kot npr. Sacrifice, Witching Hour, Welcome to Hell, In League with Satan... vendar je tu \xc5\xa1lo ve\xc4\x8dinoma za ekstreme, ki se v glasbi (\xc5\xa1e posebej v metalu) vedno prodajajo, kakor pa za nekak\xc5\xa1no resni\xc4\x8dno ideologijo. \xc5\xa0vedski Bathory, \xc5\xa1e eni za\xc4\x8detniki \xc5\xbeanra, tu niso veliko izstopali, \xc5\xa1lo je za naivni satanizem, ki ga ni bilo vzeti resno. Kasneje pa so se pojavile skupine, ki so svoja prepri\xc4\x8danja \xc5\xa1irile s svojimi besedili, najbolj\xc5\xa1i primer tega bi bili norve\xc5\xbeani Gorgoroth. Druga vrsta ideologije, ki je lahko zaznamo in se je pojavila malo kasneje je nacisti\xc4\x8dni black metal, kjer so me\xc5\xa1ali satanisti\xc4\x8dne in rasisti\xc4\x8dne ideje npr. Abruptum. Tretja ideologija pa je najbolj vezana na Norve\xc5\xa1ko pa je Vikin\xc5\xa1ka/Poganska. Z besedili o svojih prednikih so definitivno za\xc4\x8deli Bathory, ki so s svojim albumom Blood, Fire, Death iz leta 1988 zapustili satanisti\xc4\x8dne vode in za\xc4\x8deli celoten \xc5\xbeanr Viking metal, s tem, da so za\xc4\x8deli pisati o temah kot so vikingi, srednjeve\xc5\xa1ke bitke in odinizem. Veliko skupin tako pripoveduje zgodbo svojih prednikov in \xc5\xa1iri nauke odinizma. Treba pa je tudi poudariti, da so nekatere skupine mo\xc4\x8dno nastopile proti kr\xc5\xa1\xc4\x8danski cerkvi in veri, saj je prav Cerkev kriva za pokristjanjevanje njihovih prednikov, ki so bili prej pogani. Veliko skupin tudi uporablja satanizem le kot na\xc4\x8din kljubovanja kr\xc5\xa1\xc4\x8danski cerkvi, pri nekaterih pa satanizma sploh ni zaznati, besedila so le mo\xc4\x8dno antikr\xc5\xa1\xc4\x8danke narave. Obstajajo tudi okultna besedila, sprva uporabljena pri Dancih Mercyful Fate. Veliko \xc5\xa1tevilo skupin pa govori o temah kot so samomor, depresija, tema, ve\xc4\x8dna zima, konec sveta, norost, \xc5\xbealost...\n_START_SECTION_\nZametki\n_START_PARAGRAPH_\nKorenine tega \xc5\xbeanra je mo\xc4\x8d najti v glasbi skupine Black Sabbath iz 1970, ki je temelj glasbe Celtic Frost. Prvi zametki black metala so se pojavili v za\xc4\x8detku osemdesetih. Prvi album Britanskih Venom Wellcome To Hell (1981) ima velik vpliv na poznej\xc5\xa1i razvoj black metala, prav tako kot tudi njihov drugi album Black metal (1982) - od tukaj tudi ime za samo zvrst. Glasba teh dveh albumov je v mnogih pogledih podobna kasnej\xc5\xa1emu black metalu;\xc2\xa0\xc2\xbbunderground\xc2\xab\xc2\xa0produkcija, hrapav zvok in\xc2\xa0\xc2\xbbgrowlanje\xc2\xab, ki se je kasneje zelo uveljavilo._NEWLINE_Verjetno \xc5\xa1e bolj direktno inspiracijo za razvoj te zvrsti pa gre iskati v \xc5\xa0vedskem bendu Bathory. Zgodnji Bathory so preigravali zelo \xc4\x8dist black metal s hitrim tempom in \xc5\xa1kripajo\xc4\x8dim vokalom. Njihov drugi album The Return je odli\xc4\x8den primer za to. Bathory skupaj z Venomom sestavljajo tako imenovani\xc2\xa0\xc2\xbbprvi val Black metala\xc2\xab._NEWLINE_Velik vpliv gre iskati tudi v Danskih Mercyful Fate in \xc5\xa0vicarskih Celtic Frost, ki so v glasbo vklju\xc4\x8dili tudi okultna besedila, danes pomemben faktor black metala._NEWLINE_V dana\xc5\xa1nji zvok se je black metal zasidral pod vplivi Norve\xc5\xa1kih bendov kot so Darkthrone, Enslaved, Burzum, Satyricon, Mayhem, Immortal in Emperor (znani so tudi kot\xc2\xa0\xc2\xbbdrugi val Black metala\xc2\xab), ki so v svoj zvok vna\xc5\xa1ali elemente mainstream heavy metala, klasi\xc4\x8dne glasbe in growlanja. Njihov vpliv se pozna tudi v antikr\xc5\xa1\xc4\x8danskih in okultnih temah.'